### 10.    Beslutning om byomdannelse af erhvervsområde til blandet bolig- og erhvervsområde, [adresse] Høng

**Åbent**

Sagsnr.: 326-2020-73732       J.nr.: 01.00.00           Dokumentnr.:
326-2021-241520

**Sagstype**

Beslutning.

**Resume og sagens baggrund**

Ejer af ejendommen [adresse]
1-3 i Høng anmoder Kalundborg Kommune om at igangsætte planlægning, der giver
grundlag for at udvikle ejendommen til et byomdannelsesområde indeholdende både
boliger og erhverv. Ønsket er at indrette boliger i eksisterende erhvervsbygninger
nærmest eksisterende boligområde ved [adresse]. [adresse] er en
eksisterende boligparcel i erhvervsområdet, der bør indgå i overvejelserne om
et justerede plangrundlag.

Den ændrede anvendelse vil
forudsætte kommuneplantillæg med forudgående indkaldelse af ideer og forslag
til planlægningen samt lokalplan og tilladelse efter lov om jordforurening.
Sagen lægger op til udvalgets stillingtagen, om planprocessen skal sættes i
gang.

**Indstillinger**

Chefen
for Plan, Byg og Miljø indstiller, at planlægningen igangsættes med indkaldelse
af ideer og forslag med henblik på at udarbejde nyt plangrundlag for et
byomdannelsesområde i nordlige del af kommuneplanens rammeområde Steven Steffensen,
omfattende [adresse], 3 og 5.

**Behandling**

Teknik- og Miljøudvalget.

**Sagsfremstilling**

*Om projektet*

Ejers rådgiver har fremsendt
projektforslag for [adresse], jf. bilag 1. Ejer ønsker at ombygge de
ældre produktionsbygninger fra den tidligere møbelfabrik til boliger. Projektet
omfatter ca. 1.100 etagemeter, fordelt i to bygninger i henholdsvis 1 og 2
plan.

Det påtænkte projekt beskrives i
hovedtræk som følger (i uddrag):

Erhvervsgrunden Møllegårdsvej 1-3
har tidligere huset [adresse]. Med grundens centrale placering i
Høng, er det oplagt, for udvikling af byen, at udfase erhvervsaktiviteterne og
omdanne området til boliger. Området og bygningerne transformeres over en 8 års
periode, startende med hovedbygningerne fra 1948, der bevares med den
industrielle karakter og ombygges til 12-15 lejligheder som en første etape i
processen fra erhvervs- til boligområde. Udearealer udføres med beplantning og
hegn som afskærmning mod erhvervsbygningerne. Erhvervsbygninger udføres med
separat indkørsel. Erhvervsbygningerne vil herefter anvendes til lager- og
opbevaring, der ikke er til gene for beboerne.

På den sydlige del af ejendommen
ønsker ejer fortsat at drive lettere erhverv med lager og håndværksaktiviteter.
Adgang til erhvervsbygninger vil ske ad separat indkørsel. Nærmeste nabo vil være
Danish Agro, der bl.a. håndterer gødningsprodukter. Erhvervsbygningerne vil
medvirke til at reducere støjniveauet fra disse tungere erhvervsaktiviteter mod
syd, ved de kommende boliger.

*Byomdannelsesområde*

Planlovens § 11 b, pkt. 5 om
kommuneplanrammer for indholdet af lokalplaner: *Byomdannelsesområder, hvor
anvendelsen af bebyggelse og ubebyggede arealer til erhvervsformål, havneformål
eller lign. Aktiviteter skal ændres til boligformål, institutionsformål,
centerformål, rekreative formål eller erhvervsformål, der er forenelige med
anvendelse til boligformål.*

Ved at udlægge området til
byomdannelsesområde i kommuneplanen, med opfølgende lokalplan, vil der gælde
særlige regler for erhverv i området, dog ikke for trafikstøj, hvorved
omdannelsen med boliger bedre kan praktiseres under hensyn til
erhvervsaktiviteterne. Miljøstyrelsen anbefaler, at de vejledende grænseværdier
lempes med 5 dB i en overgangsperiode på 8 år. Planen vil være at
erhvervsaktiviteterne i omdannelsesområdet skal afvikles eller i det mindste
neddrosles i overgangsperioden, så de overholder de almindelige vejledende
regler for støj efter miljøbeskyttelsesloven.

*Jordforurening*

Ejendommen er kortlagt som
forurenet efter aktiviteterne på den tidligere møbelfabrik. Der vil derfor
skulle foretages en nærmere undersøgelse af forureningen, og planlægningen vil
forudsætte tilladelse efter lov om jordforurening. Eventuelle vilkår i en
tilladelse kan have betydning for projektet, herunder for indretning af
friarealer til boligerne.

*Afsæt i kommeplanen*

I kommuneplanforslag 2021 er der
generelle retningslinjer for byomdannelsesområder, rammeområde Steven Steffensen er vist
på bilag 2. Rammebestemmelserne for nævnte område Steven Steffensen kan læses i forslag
til kommuneplan 2021.

Der skal udarbejdes nye
rammebestemmelser for byomdannelsesområdet. Rammebestemmelserne kan fx omhandle
miljøkrav til omdannelsen og rækkefølgeplan for omdannelse til boliger, udover
bestemmelser om anvendelse, bebyggelse, trafikforhold mv.

*Administrationen anbefaler*

Ejendommen ligger i udkanten af
erhvervsområde H1.E02 i [adresse] og tilgrænsende boligområde mod nord og øst.

Administrationen vurderer, at
projektet kan indpasses, og det er positivt, at erhvervsbygningerne kan
omdannes til boligformål. Det kan blive et godt sted at bo, et miljø der
afspejler en del af byens historie. Eksisterende boliger i området
[adresse] og 5 bør indgå i den boligorienterede planlægning for
erhvervsområdet.

Administrationen anbefaler, at der
indkaldes ideer og forslag til planlægningen til omdannelsesområde med boliger
og lettere erhverv, adskilt i den sydlige del til erhverv og den nordlige del
mod [adresse] til boliger. Eksisterende bolig på ejendommen [adresse]
og nabogrunden [adresse] vil indgå i planlægningen, begge boliger er
placeret ud mod [adresse]. Hovedspørgsmålene vil bl.a. omhandle den nye
anvendelse i omdannelsesområdet, miljøforhold, trafikale forhold, herunder
vejadgang til virksomhederne og indretning af friarealer til boligerne.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1: Oversigt projekt | 326-2021-247722 |
| Bilag 2: [adresse] og kommuneplanens rammeområder | 326-2021-252334 |